**JAVNI NATJEČAJ**

**za imenovanje predstojnika/ice Ureda potpredsjednika Vlade Republike Hrvatske**

**OPIS POSLOVA I PODACI O PLAĆI**

**Opis poslova**

Pravilnikom o unutarnjem redu Ureda potpredsjednika Vlade Republike Hrvatske određeno je da predstojnik Ureda potpredsjednika Vlade Republike Hrvatske:

- upravlja radom Ureda (organizira, koordinira, prati i nadzire obavljanje poslova u Uredu) i obavlja poslove upravljanja ljudskim potencijalima u Uredu

- obavlja poslove koji se odnose na aktivnosti potpredsjednika Vlade, pripremu i nadzor materijala za radna tijela Vlade, Uži kabinet Vlade, Vladu i Hrvatski sabor te nadzor odgovora na upite, predstavke i pritužbe građana

- sudjeluje u radu stalnih radnih tijela Vlade i drugih radnih tijela i povjerenstava po nalogu i ovlasti potpredsjednika Vlade

- prosljeđuje informacije iz Ureda u druga tijela i institucije i obavlja poslove u vezi s komunikacijom i korespondencijom Ureda s drugim uredima i stručnim službama Vlade, Hrvatskim saborom, tijelima državne uprave, drugim državnim tijelima i pravnim osobama s javnim ovlastima vezano za poslove iz djelokruga Ureda

- nadzire rad državnih službenika u Uredu

- potpisuje odobrenja za službena putovanja u zemlji i inozemstvu (putne naloge), kontrolira isplate na temelju pristiglih obveza i računa, obavlja nadzor nad namjenskim trošenjem sredstava

- obavlja i druge poslove koje mu povjeri potpredsjednik Vlade.

**Podaci o plaći**

Na temelju članka 108. Zakona o državnim službenicima i namještenicima (Narodne novine, br. 27/01), a u vezi s člankom 144. stavkom 2. Zakona o državnim službenicima (Narodne novine, br. 92/05, 140/05, 142/06, 77/07, 107/07, 27/08, 34/11, 49/11, 150/11, 34/12, 37/13, 38/13, 1/15, 138/15 – Odluka Ustavnog suda Republike Hrvatske, 61/17 i 70/19) plaću državnog službenika čini umnožak koeficijenta složenosti poslova radnog mjesta na koje je raspoređen i osnovice za izračun plaće, uvećan za 0,5 % za svaku navršenu godinu radnog staža.

Koeficijent složenosti poslova radnog mjesta predstojnika/ice Ureda potpredsjednika Vlade Republike Hrvatske iznosi 3,570, a utvrđen je člankom 151.a stavkom 1. točkom 19. Zakona o državnim službenicima.

Osnovica za izračun plaće za državne službenike i namještenike od 1. lipnja 2020. do 31. prosinca 2020. iznosi 5.809,79 kuna mjesečno, a od 1. siječnja 2021. iznosit će 6.044,51 kuna mjesečno, a utvrđena je Dodatkom III. Kolektivnom ugovoru za državne službenike i namještenike (Narodne novine, br. 66/20).